**Referat fra bestyrelsesmødet 11. august 2021**

**Deltagere:** Vibeke Schmith, Gry Blædel, Ole Bjarrum, Trine Hougaard, Birgit Andresen.

**Dagsorden**

**1.Konstituering og fordeling af opgaver efter generalforsamlingen. Referat, regnskab og budget er godkendt.**

Ole fortsætter som næstformand.

Christina fortsætter som kasserer samt med at indsamle og lave regnskab over vaskepengene.

**2.Opfølgning på beslutninger fra generalforsamlingen og videre proces - prioritering af hvad vi skal arbejde med i 2021.**

Bestyrelsen vil bede om et møde med Michael Krogh Hansen om opdatering af vedligeholdelsesopgaver: Trine kontakter Michael Krogh Hansen.

Kontakt til revisor, valuar, altså økonomi: Ole

Vedligeholdelse af malerarbejde i opgange samt renovering af træ i de 2 elevatorer: Birgit

Renovering af bagtrapper: Birgit og Christina

Varmt og koldt vand i kælderen: Ole

Fordeling af radiatorvand i kælderen: Ole

Vurdering af de nordvendte altaner: Gry og Ole

Haven og gården (nye skraldeskure): Trine og Birgit

Opsætning af stikkontakt i cykelkæder, så denne kan anvendes hvis man har brug for el, samt forlængelse tiden, hvor lyset er tændt i opgangene: Trine.

**3. Vandskade i kælderen: Christina og Ole er i dialog med forsikring og skadeservice.**

Træloftet i vaskekælderen vil blive taget ned, og loftmalingen i et område ud til gården vil blive fjernet, så yderligere tørring kan foretages.

**4. Vandmålere - nye EU krav/lovkrav.**

Trine undersøger dette.

**5. Proline.**

Proline kommer og tjekker at strømpeforing er gennemført korrekt 9. september kl.9.00 obs\_Nøgler skal derfor afleveres i Gry Blædels postkasse, Gardes Alle 5, 2.tv. senest søndag d. 5. september inden klokken 17. Kan man være hjemme 9. september kl. 9.00, vil det dog være at foretrække. Så skal man blot aflevere en seddel i Grys postkassen, hvor der står, at man er hjemme i dette tidsrum.

**6. Status på vedligeholdelsesopgaver.**

Tagrender er renset og linoleumsgulve i opgange vil nu blive renset og poleret efter at fortovene igen er rene og der ikke længere slæbes grus ind.

**7. Status på facadereklamation**

Trio bekræfter hvad Teknologisk institut har konkluderet. Udbedring af de karnapper, hvor vinduerne er udtaget vil ske. Efterfølgende vil skaderne indendørs blive udbedret.

**8. Varmeregnskab:**

Bestyrelsen rykker fortsat for varmeregnskabet.